Tauranga er den raskest voksende byen i New Zealand. Ved neste folketelling i 2006 vil byens innbyggerantall ha passert 100,000. Dette betyr at byen har firedoblet innbyggerantallet på rundt 30 år. Tilveksten skyldes i hovedsak pensjonister som slår seg ned i byen, mange i forstaden Papamoa. Selv om befolkningsveksten har vært stor er byen underrepresentert i handel og næringsvirksomhet. Sentrum er på størrelse med en by på rundt halvparten av Taurangas dimensjon.